
TREČIADIENIS 


VISI j TALKĄ! 


Balandžio 20 d. visa šalis iš¬ 
eis ( komunistinę talką, skirtą 
V. Lenino 115-osioms gimimo 
metinėms. 

Į talkos štabą plaukia praneši¬ 
mai iš visų padalinių. Raudona¬ 
jam šeštadieniui pasiruošta. Pa¬ 
ruošti instrumentai, statybinės 
medžiagos, sutaupyta nemažai 
degalų, kuriuos talkos dieną nau¬ 
dos ATV bei GTV, kitos organi¬ 
zacijos. Kiekvienas darbininkas 
žino, kur jis dirbs talkos dieną. 
Statybos valdyboje iškabintas 
specialus vieno Sniečkaus gyve¬ 


namojo masyvo žemėlapis, kuria¬ 
me pažymėta teritorija, kur tal¬ 
kos dieną dirbs skyrių darbuoto¬ 
jai. Visose statybos montavimo 
valdybose paruošti darbų frontai. 

Kasmet talkos dieną pasiekia¬ 
ma puikių darbo rezultatų. Netu¬ 
ri tapti išimtimi ir šie metai — 
Didžiosios Pergalės, stachanovie- 
čių judėjimo 50-mečio metai. 
Kiekvienas .iš mūsų komunistinės 
taikos dieną turi padirbėti labai 
našiai. 

N. TOMKUS 


• PASITINKANT GEGUŽĮ 

Padirbėjo 

šauniai 

Spartuoliškai triūsia Vakarų 
statybos valdybos kolektyvai pa¬ 
sitikdami Gegužį. Padalinių so¬ 
cialistiniuose įsipareigojimuose 
įrašyti galutiniai rezultatai, ku¬ 
riuos reikia pasiekti iki Gegužės 
1-osios. 

Daug darbų Šįmet reikia atlik¬ 
ti ir jauname mūsų mieste. 
SMV-2, SMV-5 bei kitų organi¬ 
zacijų darbuotojai deda visas pa¬ 
stangas, kad objektai būtų ati¬ 
duoti naudoti nustatytu laiku. 
Mūsų akyse kyla antrasis ir tre¬ 
čiasis mikrorajonai, gražėja pir¬ 
masis. 

Neperseniausiai daugelį ob¬ 
jektų tikrino valstybinė komisija, 
gerai įvertinusi statybininkų 
t r iūsą. Gyvenamasis namas pir¬ 
majame mikrorajone (Visagino 
gatvėje) įvertintas ,.labai gerai“. 
Antrajame mikrorajone atiduotas 
eksploatuoti ,.Vilniaus“ serijos 
devynaukštis. Greitai naujakuriai 
kels įkurtuves dviejuose ,,Klai¬ 
pėdos“ tipo namuose, pastaty¬ 
tuose Energetikų ir Draugystės 
gatvėse. Gegužės šventėms sta¬ 
tybininkai paruošė trečiojo mik¬ 
rorajono gyventojams dar vieną 
dovaną. Atiduotas naudoti par¬ 
duotuvės priestatas. 

Gerai įvertintas ir sanitarinės- 
epidemiologinės stoties ūkinis 
pastatas. 

Dabar Sniečkuje ruošiamasi 
atiduoti naudoti daugelį svarbių 
kultūrinės-buitinės paskirties ob¬ 
jektų. 

,,Energetiko“ inf. 



G eriausi ae staty¬ 
tojų kolektyvai nusi¬ 
fotografavo prie Panevėžio 
vardo 844-ojo šaulių pulko, 
vadavusio iš vokiškųjų fašis¬ 
tų Lietuvą, vėliavos. Si gar¬ 
binga teisė už puikius gamy¬ 
binius rodiklius buvo suteikta 
P. Vasilevskio ir A. Kozlovs¬ 
kio montuotojų, J. Bužinsko 
vairuotojų, I. Perevalovo sta- 
lių-daLlidžių komjaunimo-jau- 
nimo brigadoms. 

Tądien dangus buvo apsi¬ 
niaukęs, pūtė stiprokas vėjas. 
Žiema laikėsi.iš paskutiniųjų. 

— Patinka man ši didžiulė 
statyba, nei dieną, nei naktį 
nenutylantis triukšmas, me¬ 
talo žvangesys, besisukinėjan¬ 
čios kranų strėlės, suvirinimo 
ugnys, akinančios prožekto¬ 
rių šviesos naktį, — pasakė 
Ivanas Perevalovas žvelgda¬ 
mas į milžinišką pamatų duo¬ 
bę trečiajam energijos blokui, 
kurioje kranai ir ekskavato- 
riai atrodė lyg žaisliukiniai. 

Ir kiek patylėjęs pridūrė: 

— Nuo statybos pradžios 
čia dirbu. Brigadoje puikūs 
vaikinai, sąžiningi. Bet kitaip 
ir negalima. Atominę elektrinę 
juk statome. Pravaikštininkų, 
stikliuko mėgėjų ir tinginių 
mūsų brigadoje nėra ir tikiuo¬ 
si, kad nebus. 

Ivano Perevalovo vadovau¬ 
jamoje brigadoje dvidešimt 


ŪRAU6IŠKA BRIGADA 

Spartuoliškai triūsia montuotojai, suvirintojai, dailidės, 
betonuotojai, kranininkai bei kitų specialybių darbininkai 
Ignalinos atominės elektrinės antrojo bloko statyboje. Kiek¬ 
vieną savaitę sumuojami darbo rezultatai, išaiškinami socia¬ 
listinio lenktyniavimo nugalėtojai. 


devyneri žmonės. Anksčiau 
brigada buvo daug didesnė. 
Kartais kuris iš vaikinų pada¬ 
rydavo pravaikštą, anksčiau 
išeidavo iš darbo, kitas ranka 
numodavo į padarytą broką, 
trečias atsisakydavo padirbėti 
poilsio dieną, sakydamas, kad 
jam pinigų ir taip užtenka. 
Rodos nieko baisaus. Juk vi¬ 
sur dar pasitaiko brokdarių, 
darbo drausmės pažeidėjų, 
,.teisybės ieškotojų“. Su jais 
administracija kalba gražiuo¬ 
ju ir griežtai, jiems neišmoka¬ 
mos priemijos, kolektyvų va¬ 
dovai dar tikisi, kad jie pa¬ 
galiau taps gerais darbinin¬ 
kais ir t. t. Perevalovas gal¬ 
vojo kitaip. Vieną dieną jis 
pasakė trumpai ir aiškiai: 


lė visoje pagrindinėje aikšte¬ 
lėje. Dabar ji kloja pastolius, 
dengia titano sienas aliuminio 
lakštais, stiklina bloko D-2 
kontūrą, atlieka apdailos dar¬ 
bus pagalbiniuose objektuose. 

I. Perevalovas gimė ir už¬ 
augo Degučių kaime (Zarasų 
rajonas). Dar vaikystėje pa¬ 
mėgo Ivanas Rytų Aukštaiti¬ 
jos ežerų mėlį, žuvėdrų klyks¬ 
mą virš Sartų, ant bangų be¬ 
sisūpuojančias žvejų valtis. 
Vaikinas pasirinko jūreivio 
kelią. Trejetą metų raižė van¬ 
denų atolus. Bet žemės ilge¬ 
sys buvo stipresnis. Ir Ivanas 
nusprendė anot jūreivių ,,iš¬ 
mesti inkarą“ visiems laikams. 
Dirbo statybos industrijos ba¬ 
zėje, paskui pagrindinėje aikš¬ 


nas jaunų brigados narių Ro¬ 
mo Jakūbyno, Vytauto Jan¬ 
kausko, Ivano Makarenkos ad¬ 
resu. Romas ir Vytas į briga¬ 
dą atėjo 1978 metų vasarą. 
Abu baigė Klaipėdos 41-ąją 
profesinę technikos mokyklą, 
abiems nelengvi buvo pirmie¬ 
ji žingsniai statyboje. Po tar¬ 
nybos Tarybinėje Armijoje 
vaikinai sugrįžo į brigadą. 
Romą draugai išrinko komjau¬ 
nimo organizacijos sekreto¬ 
riumi. 

Kitą dieną besišnekant su 
Vakarų statybos valdybos 
komjaunimo komiteto sekre¬ 
toriumi Valdu Arbačiausku 
paaiškėjo, kad ši brigada dir¬ 
ba dvyliktojo penkmečio sąs¬ 
kaita. kad iki TSKP XXVII 
suvažiavimo dienos darbštus 
kolektyvas įsipareigojo įvyk¬ 
dyti pusantrų metų planą. Be 
to, brigada įsipareigojo dirbti 
vieną šeštadienį į mėnesį ir 
uždirbtus pinigus pervesti į 
Taikos fondą. 


— Kam darbas nepatinka, 
ieškotitės kito. 

Tuomet brigadą paliko ne 
vienas darbininkas. Bet Ivanas 
dėl to nepergyveno, nes žino¬ 
jo, kad likusiais vaikinais ga¬ 
lima pasikliauti kaip pačiu sa¬ 
vimi, kad jie niekuomet nesi- 
derės dėl kelių rublių ar po¬ 
ilsiu dienos, nepaliks darbo 
rytdienai. Ir ne apsiriko. Dvi¬ 
dešimt devynerių žmonių ko¬ 
lektyvas dirba tarsi darnus 
mechanizmas. Nereikia aiškin¬ 
ti. prašyti, įrodinėti. Susirin¬ 
kimų metu nesvarstomi darbo 
c.iausmės pažeidėjai ar brok¬ 
dariai, bet kalbama apie tai, 
kaip viršyti planą, pakėlti 
kvalifikaciją, pagerinti darbų 
kokybę. Ivano Perevalovo sta- 
lių-dailidžių brigada vieninte¬ 


telėje. Laikui bėgant atėjo 
patirtis, kurią dabar perduoda 
jauniems statybininkams. 
Nešykštėjo gerų žodžių Iva- 



A. BACYS 

NUOTRAUKOJE: I. Pere¬ 
valovo brigada. 

V. Ciupačenkos nuotrauka 






Sparčiai statomas antrasis AE energijos blokas. Tuo tarpu 
pirmajame viskas paruošta projektiniam 1,5 mln. kilovatų galin¬ 
gumui pasiekti. Akį džiugina užbaigtos pirmojo bloko linijos, pui¬ 
ki apdaila. Netoli ta diena, kai prie Drūkšių ežero išsirikiuos ke¬ 
turi tokie milžinai. 

NUOTRAUKOJE: Ignalinos AE. 

V. Rudkovskio nuotrauka. 


• IDEOLOGINIS DARBAS 


Tobulinti mokymo 


POLITINIO švietimo ir 
ekonominio mokymo for¬ 
mos ir metodai glaudžiai susiję 
tarpusavyje. Vienoje užsiėmimo 
formoje gali būti taikomi įvairūs 
mokymo metodai. Praktikoje pa¬ 
gal klausytojų aktyvumą ir jų 
savarankiškumą metodai skirsto¬ 
mi į aiškinamuosius, problemi¬ 
nius, tiriamuosius. Visus juos tu¬ 
ri papildyti klausytojų aktyvu¬ 
mas. Jei paskaita, pokalbis bus 
pateikti problemiškai, tiriamuoju 
metodu, tada jie vyks aktyvio¬ 
mis mokymo formomis. Kadangi 
dalyvaujančiųjų užsiėmimuose ak¬ 
tyvumas kartais būna tik išorinis, 
formalus, pasisakymuose, per se¬ 
minarus skaitomi svetimi žodžiai, 
o paskaitos klausymas primena 
pasyvų dalyvavimą, tokie užsiė¬ 
mimai negali būti aktyvūs. Išva¬ 
da ta, kad viskas priklauso nuo 
konkrečių sąlygų ir aplinkybių. 
Todėl privalu, kad visos formos 


ir metodai, kuriuos naudoja pro¬ 
pagandistai, turi būti aktyvūs. 

Aktyvumas mokymo procese 
didėja, kai žmonės susiduria su 
problemomis, į kurias negali iš 

karto atsakyti. Jei klausytojas 

su turimomis žiniomis negali at¬ 
sakyti į klausimą, jis priverstas 
teisingo atsakymo ieškoti litera¬ 
tūroje. Tačiau iš klausytojo ne¬ 
reikia reikalauti kalimo, nagri¬ 
nėjant temą būtinas kūrybinis 
mąstymas. 

Žinoma, be elementariausių ži¬ 
nių mąstymas neįmanomas. Bet 
tai nereiškia, kad kiekvienais 
metais būtina patelkti tik žinias, 
ateičiai paliekant kūrybinį moky¬ 
mą. Tokių užsiėmimų, kur audi¬ 
torijos aktyvumas tik formalus, 
dar pasitaiko propagandiniame 
darbe. Siekiant išguLti formaliz¬ 
mą, pasyvumą, seminarų metu 

būtina dažniau organizuoti dis¬ 

putus, pokalbius. Kaip rodo pa- 


procesą 

tirtis, per paskaitą klausytojai 
būna aktyvūs, kai prieš temos 
aiškinimą propagandistas iškelia 
problemą, sudomina užsiėmimo 
dalyvius. Jis, pateikdamas siau¬ 
rus ir konkrečius klausimus, pa- 
gi rdamas už originalius ir sava¬ 
rankiškus atsakymus, turi siekti, 
kad pokalbyje dalyvautų kuo 
daugiau žmonių. Pasyvius ir ne¬ 
drąsius klausytojus vertėtų pagir¬ 
ti ir už pasakytą teisingą repli¬ 
ką, atsakymą į konkretų klausi¬ 
mą. Dažnai pasitaiko vadinamojo 
pseudoaktyvumo, kai žmonės pa¬ 
sisako pagal iš anksto paskirsty¬ 
tus klausimus, pasiruoštus kons¬ 
pektus. Tai bene labiausiai pa¬ 
plitusi forma, bet panašaus po¬ 
būdžio užsiėmimai neduoda rei¬ 
kiamų rezultatų. 

Yra dar ir kitas aktyvumas, 
kai dalis auditorijos aktyvi, o ki¬ 
ta — visiškai pasyvi. Priežastis 

Nukelta | 2 psl. 

TOBULINTI MOKYMO PROCESĄ 


Atkelta iš 1 psl. 

ta, kad neteisingai sukomplek¬ 
tuotos klausytojų grupės nevie* 
nodo išsilavinimo ir dvasinių po¬ 
reikių žmonės užsiiminėja vieno¬ 
je mokykloje. Esant tokiai padė¬ 
čiai, propagandistas daugiau dė¬ 
mesio turėtų skirti individualiam 
darbui. Labiau patyrusiems pa¬ 
vesti paruošti referatą sudėtin¬ 
gesne tema, o kitiems dalyvauti 
aptarime, prieš tai išstudijavus 
papildomą literatūrą. Užsiėmi¬ 
mams galima ruoštis ir grupė¬ 
mis, kai didesnę patirtį turintys 
padeda mažiau žinantiems. 

Politinio švietimo procese for¬ 
muojamas požiūris ir įsitikini¬ 
mai turėtų būti glaudžiai susiję 
su praktinių užduočių sprendi¬ 
mu. Klausytojai turėtų įvertinti 
nagrinėjamos medžiagos esmę, 
įvykių ir visuomeninio gyvenimo 
reiškinių svarbą gyvenime. O vi¬ 
so to padaryti tik per užsiėmi¬ 


mus neįmanoma, putina organi¬ 
zuoti ir politinę savišvietą. Tai 
politinio švietimo ir ekonominio 
mokymo sudedamoji dalis. Par¬ 
tinio mokymo sistemoje klausy¬ 
tojai turi vidurinį ir aukštąjį iš¬ 
silavinimą, sugeba savarankiškai 
nagrinėti kai kuriuos politinio 
gyvenimo klausimus. Bet propa¬ 
gandistai vis dėlto turi ir čia 
tam tikrų sunkumų. Pirmiausia 
dauguma klausytojų nežino ter¬ 
minologijos, dalis jų neteisingai 
vertina nagrinėjamus įvykius. 
Padėti auditorijai įsisavinti mar- 
kslstinę-lenininę teoriją — vie¬ 
nas iš svarbiausių uždavinių. 

Savišvietos sėkmė labai pri¬ 
klauso nuo turimos politinės lite¬ 
ratūros kiekio. Bibliotekose jos 
ra pakankamai. Vakarų staty- 
os valdybos partinio komiteto 
politinio švietimo kabineto bib¬ 
liotekoje pageidaujamas knygas 
ir žurnalus galima užsakyti tele¬ 


fonu. Taip sutaupoma laiko. Sa¬ 
višvietos tobulinimas — daugia- 
planinis ir kryptingas partinio 
mokymo procesas. Rezultatai 
daugeliu atvejų priklauso nuo 
vieningo partinių organizacijų 
sekretorių, propagandistų ir kon¬ 
sultantų darbo, taip pat nuo klau¬ 
sytojų požiūrio į mokymąsi. 

Šioje srityje mums dar reikės 
gerokai padirbėti. Dar ne visi 
partinių organizacijų sekreto¬ 
riai, jų pavaduotojai supranta 
politinės savišvietos svarbą, jos 
vaidmenį partiniame mokyme. 
Studijuodami marksizmo-leni¬ 
nizmo teoriją, kai kurie komunis¬ 
tai susiduria su sunkumais. Bet 
tik paraginus kreipiasi į konsul¬ 
tantus. Taip gaištamas laikas, 
mažėja domėjimasis mokslu, jo 
rezultatyvumas. Ir dar. Reikia 
stengtis, kad klausytojams užsi¬ 
ėmimai teiktų naudą, būtų įsi- 



Nemažai įdomių renginių ruošia Sniečkuje jungtinis profsąjungos komitetas. Tai ir įvairūs 
rateliai, ir susitikimai su įdomiais žmonėmis, sąskrydžiai, išvykos į respublikos miestus. JPK-150 
saviveiklininkai ne kartą tapo respublikinių ir rajoninių konkursų laureatais. 

Daug dirba ir moterų komisija prie JPK-150. 

NUOTRAUKOJE: moteris — darbo pirmūnes sąskrydžio metu sveikina jaunieji sniečkie- 
čiai ir vokalinis-instrumentinis ansamblis. 

V. Ciupačenkos nuotrauka 


N E kartą skundėsi Snieč¬ 
kaus jaunimas, kad nėra 
kur praleisti laisvalaikio. Si prob¬ 
lema tapo viena iš aktualiausių 
jauname statybininkų ir energeti¬ 
kų mieste. Vasarą poilsio dienas 
galima praleisti miške, prie eže¬ 
ro, pakeliauti su kuprine ant pe¬ 
čių, pagaliau paspardyti kamuo¬ 
lį, pašokti šokių aikštelėje po 


atviru dangumi. O rudenį, žiemą, 
kai šniokia lietus ar pusto? Mies¬ 
to kavinė-diskoteka, visų norin¬ 
čių sutalpinti negali. Be to, ne 
kiekvienam prie širdies tas sėdė¬ 
jimas kavinėje. 

Vyrauja dvi nuomonės. Vieni 
teigia, kad vaikinus ir merginas 
savaitgaliais reikia būtinai kuo 
nors užimti, kiti tvirtina, kad 
jauną žmogų už rankutės vesti 
į kokį renginį nėra prasmės, kad 
jaunimas turi pats rasti užsiėmi- 
jrą ir, kad tie, kurie jo neranda 
— paprasčiausi plevėsos. Matyt, 
savaip teisūs ir vieni, ir kiti. 
Sportas lieka sportu, kino filmai 
kino filmais, bet jaunimas dar ir 
pasišokti nori, pasiklausyti nau¬ 
jų muzikos įrašų, sužinoti popu¬ 
liarių ansamblių susikūrimo isto¬ 
rijas. Jauni statybininkai ir ener¬ 
getikai svajono apie diskoteką. 


Svajonės gal ir būtų likę sva¬ 
jonėmis, jeigu ne Ignalinos ato¬ 
minės elektrinės darbuotojai kom¬ 
jaunuoliai Jurijus Nosačiovas ir 
Viktoras Kreževskich. Jie nu¬ 
sprendė organizuoti Sniečkuje 
diskoteką. 

Nelengva buvo vaikinams įgy¬ 
vendinti savo sumanymą. Viską 
reikėjo pradėti iš nieko. Nebuvo 


nei patalpos, nei aparatūros, nei 
šviesos efektų. Bet vaikinai ne¬ 
nusiminė. Atominės elektrinės 
administracija viename iš bend¬ 
rabučių išskyrė diskotekai salę, 
profsąjungos komitetas davė pi¬ 
nigų. Jau kitą dieną Viktoras 
Kreževskich išvyko į Rygą pirkti 
aparatūros. Nupirkti tai nupirko, 
o kaip pargabenti dvylika sunkių 
kolonėlių, tris magnetofonus ir 
tris stiprintuvus? Gerai, kad 
mieste visiškai atsitiktinai sutiko 
grupę jaunų statybininkų iš 
Sniečkaus. Į jų autobusą ir sudė¬ 
jo visą sudėtingą aparatūrą. 

— Nelengva buvo kelionė, — 
prisipažino Viktoras. — Jaudi¬ 
nausi. Nežinojau, ar pavyks gauti 
norimą aparatūrą, ar ji nebus su 
defektais. Jeigu ne laimingas at¬ 
sitiktinumas, tiesiog nežinau, ką 
būčiau daręs. Jeu norėjau užsakyti 


dvi kupė ir važiuoti iki Daugpi¬ 
lio. Nuo Jo iki Sniečkaus vos va¬ 
landa kelio. Tik ar verta minėti 
tuos nereikšmingus keblumus, kai 
pavyko nupirkti akustinės siste¬ 
mos kompleksą ,.Radiotechnika“? 
Visame Sniečkuje nėra tokios 
aparatūros. 

Tą penktadienio vakarą į salę 
pamažu rinkosi jaunimas. Vikto¬ 
ras ir dar du vaikinai derino apa¬ 
ratūrą, dėliojo kasetes, tikrino 
kaip veikia mikrofonas. Jaudino¬ 
si, Viktoras, jaudinosi Jura. Ar 
pavyks renginys, ar nenusivils 
jaunimas diskoteka? 

Jaunimas liko patenkintas. 

— Bendrabučio fojė planuo¬ 
jame įrength rūbinę/ pa¬ 
gaminti daug įvairių šviesos 
efektų bei bėgančias šviesas. Ir 
dar vien& problema — šokio kul¬ 
tūra. Jeigu pavyktų pasiekti, kad 
šokis įgautų prasmę, taptų turi¬ 
ningas, o nebūtų paprasčiausias 
pasikraipymas skambant muzikai, 
skaityčiau, kad tikslas pasiektas. 

Seniai nutilo muzika, nustojo 
mirgėti šviesos, blykčioti strobos¬ 
kopas. Tuščioje salėje liko tik 
dviese — Jurijus ir Viktoras. 
Viktoras dėjo ant stalo kasetes, 
Jurijus sėdėjo apytamsyje kampe 
ir susimąstęs rūkė. Pamąstyti 
buvo apie ką. Juk žengti tik ke¬ 
li pirmi nedrąsūs žingsniai da¬ 
rant Sniečkaus jaunimo laisvalai¬ 
kį turiningesni ir įdomesnį. 

B. ARIJUS 


• STATYBININKAS LAISVALAIKIU 

GERA PRADŽIA 


mintini, žadintų poreikį savišvie¬ 
tai. Tad daugiau dėmesio reikė¬ 
tų skirti vaizdinėms priemonėms. 
Mokymo procese dabar galima 
panaudoti diaprojektorius, mag¬ 
netofonus ir kitas technines prie¬ 
mones. Bet gaila, kad šias tech¬ 
nines priemones ne visada panau¬ 
doja mūsų propagandistai. 

Be to, labai svarbu sudaryti 
gerą užsiėmimų organizavimo 
planą. Dauguma propagandistų 
iš anksto jį ruošia. Ir mes, kiek¬ 
vienais metais organizuodami 
propagandistų atestaciją, reika¬ 
laujame darbo planų. Kai kurie, 
ypač jauni propagandistai nesu¬ 
pranta plano svarbos, nemoka jo 
sudaryti. Asmeninis propagan¬ 
disto planas sudaromas atitinka¬ 
mam laikotarpiui. Nurodomi 
konkretūs uždaviniai, kurių sieks 
propagandistas kartu su klausy¬ 
tojais. Konkretus ir ilgesniam 


laikotarpiui numatytas planas 
turi tam tikrų privalumų. Jame 
atsispindi nagrinėtinos temos, 
metodinis pasirengimas, vaizdi¬ 
nių priemonių panaudojimas. Ži¬ 
noma, užsiėmime bus ir pataisų, 
bet esmė nesikeis. 

Daug dar būtų galima kalbėti 
apie aktyvias politinio švietimo 
formas ir metodus. Bet tuo ir su¬ 
dėtingas propagandisto darbas, 
kad kiekvieną kartą mokymo si¬ 
tuacija diktuoja savas formas ir 
metodus. Tik reikia jas kūrybin¬ 
gai pritaikyti darbe, kad, pasibai¬ 
gus užsiėmimui, propagandistas 
su malonumu galėtų pažymėti, 
jog tai, ką šiandieną nagrinėjo¬ 
me, ne tik įsisavinome, bet ir 
palietė širdis. 

V. PIROGOVAS 
Vakarų statybos valdybos 
partinio komiteto 
sekretoriaus pavaduotojas 


• VALSTYBINIS DRAUDIMAS, AIŠKINA, PATARIA 

Kodėl buvo 

nutraukta sutartis? 


Sudariau mišrią gyvy¬ 
bės draudimo sutartį, 
įnašus mokėjau ketve¬ 
rius mėnesius. Paskui 
pakeičiau darbo vietą. 
Kai kreipiausi į valsty¬ 
binio draudimo inspek¬ 
ciją, paaiškėjo, kad su¬ 
tartis nutraukta. Norė¬ 
jau gauti įmokas, bet 
pinigų man taip ir ne¬ 
atidavė. Kodėl? 

N. PETROVAS 

Valstybinio draudimo inspekci¬ 
ja pasielgė teisingai. Sudarius 
mišraus gyvybės draudimo sutar¬ 
tį ir nemokėjus (nepriklausomai 
nuo priežasčių) du mėnesius iš 
eilės, trečiojo mėnesio pirmąją 
dieną draudimo sutartis laikoma 
prieš laiką nutraukta turint teisę 
gauti įmokas, jeigu sutartis ap¬ 
mokėta ir galiojo ne mažiau kaip 
šešis mėnesius. 

Tie patys reikalavimai taiko¬ 
mi draudžiant vaikus iki pilna¬ 
metystės sukakimo ir draudžiant 
vaikus santuokai. Draudėjas turi 
teisę gauti įmokas išskaičiavus 
dalį pinigų už aptarnavimą. Šie 
išskaičiavimai atliekami sutinka¬ 
mai su TSRS Finansų ministeri¬ 
jos patvirtintomis lentelėmis. 

Pavyzdžiui, 28 metų draudėjas 
sudaręs mišraus gyvenimo drau¬ 
dimo sutartį (100 rublių) ir per 
šešerius mėnesius sumokėjęs 
106 rub. 20 kap. gauna 70 rub¬ 
lių išmoką. Tas pats draudėjas po 
trijų metų (sudarius sutartį) su¬ 
moka 637 rublius, o jeigu sutar¬ 


tį nutraukia, gauna 540 rubliu. 
Draudėjas nutraukdamas sutartį 
netenka daug pinigų, todėl rei¬ 
kia pasistengti, kad ji nebūtų nu¬ 
traukta. 

Sutartys dažniausiai nutraukia¬ 
mos tuomet, kai draudėjas kei¬ 
čią darbavietę arba gyvenamąją 
vietą. Apie darbavietės ar gyve¬ 
namosios vietos pakeitimą būtina 
pranešti valstybinio draudimo 
darbuotojams arba paskambinti 
telefonu Nr. 53-9-94. 

Nutrauktas sutartis (kai nebu¬ 
vo mokama nuo 2 iki 14 mėne¬ 
sių) galima atnaujinti. Pavyz¬ 
džiui, paskutinį kartą buvo su¬ 
mokėta vasario mėnesį, sutartis 
nutraukta balandžio 30 d. Šią 
sutartį galima atnaujinti iki kitų 
metų balandžio 30 d. Tuo tikslu 
įeikia parašyti pareiškimą į vals¬ 
tybinio draudimo inspekciją. At¬ 
naujinant mišraus gyvybės draudi¬ 
mo sutartį, vaikų draudimo, drau¬ 
dimo vestuvėms sutartis reikia 
užmokėti už visus praleistus mė¬ 
nesius ir už vieną mėnesį į prie- 

K 

Galima atnaujinti nutrauktas 
sutartis, jeigu jų nutraukimas 
susijęs su tarnyba Tarybinėje 
Armijoje, komandiruote į užsie¬ 
nį atostogomis dėl nėštumo ir 
gimdymo. Šių sutarčių atnauji¬ 
nimo terminas pratęsiamas iki 
trijų metų, skaičiuojant nuo pa¬ 
skutinio mokėjimo dienos. 

N. SOROKINA 
Ignalinos valstybinio 
draudimo inspekcijos 
brigadininkė 


SPORTAS • SPORTAS • SPORTAS • SPORTAS • 


STIPRINA SVEIKATĄ 


Labai populiari Sniečkuje rit¬ 
minės gimnastikos sekcija. Kiek 
žvalumo, sveikatos ir geros nuo¬ 
taikos dovanoja ji žmonėms. Žmo¬ 
gaus, kuris užsiiminėja ritmine 
gimnastika, figūra plastiškesnė ir 
gracingesnė, patrauklesnė laiky¬ 
sena. Žaidimų ir šokio elementai 
tobulina fizinę ir judėjimo kultū¬ 
rą. 


Papučiamoje sporto salėje rit¬ 
minės gimnastikos užsiėmimams 
vadovauja du dėstytojai. Sėkmin¬ 
gai įveikti organizaciniai sunku¬ 
mai. Ir nors ši sekcija atvėrė du¬ 
ris tik prieš metus, ji viena iš po¬ 
puliariausių Sniečkuje. Joje už¬ 
siiminėja apie 200 įvairaus am¬ 
žiaus moterų. 

I. SILKINA 


„Draugystės" kino teatre 


(Balandžio 17—24) 
DIDŽIOJI SALĖ 

17—18 — ,,Vargdieniai“, I-II 
ser., 18 — 21, Prancūzija; 19— 
20—21 — ,,Kas dešimtas“. 17— 
19—21, Lenfilmas; 22—23— — 
„Diena ilgesnė už nakt}“. I-II 
ser., 18—21, Gruzija; 24—25 
— „Ir dar viena Secherezados 
naktis", 17—19—21, Tadžiki¬ 
ja. 


MAŽOJI SALĖ 

17—18 — „Kas vakarą vie¬ 
nuoliktą“, 17—19—21. Mosftl- 
mas; 19—20—21 — „Tehera- 
nas-43“, I-II ser., 18—21, Mos- 
filmas, Italija, Pranzūzlja, 22— 
23 — „Misija Kabule“, I-II ser., 
18—21, Lenfilmas; 24—25 — 
„Pulkininko Saligino laukimas“, 
17 — 19 — 21, Odesos kino studi¬ 
ja. 

